Bilag 4.1.1:

## Læserbrevsskabelon, kommunalt læserbrev

Skabelon til brug i kommunalvalget

Afsender: [Indsæt navne og titler]

Overskrift: Kære politikere – husk hjælpen til kræftpatienter med senfølger

Brødtekst:

Flere mennesker lever med og efter kræft, og i fremtiden kommer der endnu flere. Det betyder, at flere og flere borgere i [Indsæt navn på kommune] Kommune vil slås med senfølger efter kræft. Derfor bør man i [Indsæt navn på kommune] Kommune systematisk indtænke hjælp til senfølger i den allerede eksisterende kræftrehabilitering.

Mange tror, at en kræftpatient er rask, når lægen siger, at kræften er væk. Men sådan er virkeligheden langt fra. Kræftens Bekæmpelses store Barometerundersøgelse viser nemlig, at 70 procent af kræftpatienterne oplever en eller flere senfølger, som griber negativt ind i hverdagen og påvirker livskvaliteten.

Det kan være invaliderende træthed, angst, problemer med at huske, inkontinens, afføringsproblemer, seksuelle problemer og smerter. Det er med andre ord forandrede borgere, som kæmper med at få en hverdag tilbage, som ligner den de havde, før de fik kræft.

Derfor er det vigtigt, at [Indsæt navn på kommune] Kommune nu og i fremtiden tilbyder hjælp til senfølger som en del af kræftrehabiliteringen. Enten som et skræddersyet tilbud til kræftpatienterne – eller at det tænkes ind i et forløb med andre patienter med kroniske sygdomme. Her kan sundhedscentrene spille en central rolle. Uanset hvordan man i kommunen organiserer sig, så er det afgørende, at senfølgeproblematikkerne bliver en fast og integreret del af kræftrehabiliteringen.  

Det er så vigtigt, at borgere med senfølger i vores kommune får hjælp til at komme tilbage til hverdagen.

Kære politikere – husk den vigtige hjælp til kræftoverlevere med senfølger. Kræft sætter spor, og mange føler sig ikke raske, selvom de er kræftfrie.